
[bookmark: _Hlk243658524][bookmark: _Hlk243659850][bookmark: _Hlk243659815]PREDMET: Prijedlog Odluke o izmjeni Odluke o osnivanju ustanove Dječji vrtić i
                     jaslice „Zlatarsko zlato“
	         - prijedlog za donošenje
I. PRAVNI TEMELJ
Temeljem članka 28. Poslovnika Gradskog vijeća Grada Zlatara („Službeni glasnik Krapinsko-zagorske županije“ br. 27/13, 17A/21 i 54A/21), dostavlja se na raspravu i usvajanje prijedlog Odluke o izmjeni Odluke o osnivanju ustanove Dječji vrtić i jaslice „Zlatarsko zlato“.

Pravni temelj za donošenje Odluke o izmjeni Odluke o osnivanju ustanove Dječji vrtić i jaslice „Zlatarsko zlato“ sadržan je u člancima 7. i 12. Zakona o ustanovama („Narodne novine“, broj 76/93, 29/97, 47/99, 35/08, 127/19 i 151/22), članku 9. stavku 3. Zakona o predškolskom odgoju i obrazovanju („Narodne novine“, broj 10/97, 107/07, 94/13, 98/19, 57/22, 101/23, 145/23, 145/24, 146/25 i 22/26) te članku 27. Statuta Grada Zlatara („Službeni glasnik Krapinsko-zagorske županije“, broj 36A/13, 9/18, 9/20, 17A/21 i 51/25).
Grad Zlatar, kao osnivač ustanove Dječji vrtić i jaslice „Zlatarsko zlato“, provodi projekt izgradnje novog područnog objekta dječjeg vrtića na adresi Sajmišna ulica 70A, Zlatar.
Izgradnjom novog objekta stvaraju se preduvjeti za proširenje prostornih kapaciteta ustanove te unaprjeđenje dostupnosti i kvalitete usluga predškolskog odgoja i obrazovanja na području Grada Zlatara.
S obzirom na to da važećom Odlukom o osnivanju ustanove Dječji vrtić i jaslice „Zlatarsko zlato“ nije obuhvaćena nova lokacija na adresi Sajmišna ulica 70A, potrebno je izmijeniti osnivački akt ustanove na način da se navedena lokacija utvrdi kao dodatni područni objekt u kojem će ustanova obavljati svoju djelatnost.
Predloženom izmjenom članka 3. stavka 3. Odluke o osnivanju usklađuje se osnivački akt s planiranim proširenjem prostornih kapaciteta ustanove.

Nastavno na prije navedeno predlaže se Gradskom vijeću donošenje akta u prilogu.
U privitku:
- prijedlog Odluke o izmjeni Odluke o osnivanju ustanove Dječji vrtić i jaslice „Zlatarsko   zlato“

